ร้านแดงอาหารทะเล เห็นรีวิวจาก wongnai มานานแล้วว่าเป็น Best of wongnai วันนี้มีโอกาสผ่านมากิน. เริ่มต้นตอนแรกอยากกินปูม้า ที่ร้านไม่มีเลยต้องสั่งอย่างอื่นมา
เริ่มที่จานแรก เนื้อปูปัดผัดผงกระหรี่ จานนี้เด็ดตรงที่ถึงแม้จะเป็นเนื้อปูไม่ใช่ปูตัวๆ แต่เนื้อแน่นมากรสหวานราวกับแกะเอง เนื้อปูเยอะมากเป็นก้อนๆ มาเลย รสชาติก็อร่อย รสจะหวานนุ่ม เทียบกับราคาจานนี้คิดว่าคุ้มน่ะ
จานที่ 2 ปลาทูตาเตี๋ยะ เมนูขึ้นชื่อของร้าน วัตถุดิบประจำท้องถิ่นครับ  จานนี้รสชาติสมเป็นอาหารเด็ดที่ต้องสั่ง ราคาถูกแล้วรสชาติดี ชอบกันทุกคนที่กิน
จานที่ 3 ปลาเต๋าเต๊ยนึ่งบ๊วย. ปกติเป็นคนชอบกินปลานึ่งซี๊อิ้วครับ วันนี้ลองสั่งนึ่งบ๊วยเพราะเด็กที่ร้านบอกนึ่งบ๊วยคนสั่งกันมากกว่า พอมาถึงโอโห้ปลาตัวใหญ่มากครับ. เนื้อแน่นหวาน รู้สึกถึงความสดอย่างแท้จริง ฟินมากรสชาติดีน่ะ แต่อย่างไรก็ตามผมยังชอบนึ่งซี้อิ้วมากกว่า
จานที่ 4. ไข่เจียวปู. เนื้อปูเยอะแน่นเป็นก้อนๆ เหมือนกันแต่ รู้สึกว่าไม่ชอบ ไข่ทอดไม่ฟูครับ
รีวิวน้ำจิ้มนิดหนึ่ง. รสแซ่บน่ะอร่อยแต่ออกเผ็ดกว่าที่อื่นไปซะหน่อย ...... ลองมากินครับ ร้านนี้ OK !!!